**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK A PRAVIDLÁ E-AUKCIE**

**„Vybavenie pyrotechnikov*“***

**Ponuky sa vyhodnocujú na základe kritéria na vyhodnotenie ponúk**

**Celková cena za poskytnutie predmetu zákazky vyjadrená v EUR bez DPH**

Ponuky sa vyhodnocujú na základe kritéria na vyhodnotenie ponúk (samostatne pre časť 1 až časť 4).

**Kritérium na vyhodnotenie ponúk:**

*Celková cena za dodanie požadovaného predmetu zákazky vyjadrená v EUR bez DPH*

Hodnotí sa celková cena za dodanie/poskytnutie predmetu zákazky v EUR bez DPH uvedená v ponuke a ktorá je výsledkom súčtu celkových cien položiek podľa Štruktúrovaného rozpočtu ceny, ktorý je prílohou č.3 SP, v zmysle špecifikácie predmetu zákazky uvedenej v prílohe č.1 súťažných podkladov a v obchodných podmienkach uvedených v prílohe č.2 súťažných podkladov (porovnávací parameter - najnižšia cena). Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

**Pravidlá na uplatnenie kritéria:**

Vyhodnotenie návrhov na plnenie kritéria sa uskutoční prostredníctvom porovnania cien ponúk (samostatne pre časť 1 až časť 4). Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu.

**Návrh na plnenie kritérií**

Uchádzač vyplní prílohu č. 3 vzor Štruktúrovaný rozpočet ceny, týchto súťažných podkladov a predloží ho v ponuke a zároveň vyplní jednotkové ceny položiek v elektronickom ponukovom formulári v elektronickom prostriedku JOSEPHINE, ktorý zodpovedá Štruktúrovanému rozpočtu ceny (samostatne pre časť 1 až časť 4).

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom elektronického prostriedku JOSEPHINE musí byť pripojený návrh na plnenie kritérií vyplnením elektronického formulára, v elektronickom prostriedku JOSEPHINE.

**Elektronická aukcia a AUKČNÝ PORIADOK**

Verejný obstarávateľ použije elektronickú aukciu podľa § 54 zákona na predloženie nových jednotkových cien upravených smerom nadol (samostatne pre časť 1 až časť 4). Nové poradie uchádzačov **v príslušnej časti predmetu** **zákazky** sa v elektronickej aukcii zostaví automatizovaným vyhodnotením, ktoré sa uskutoční po úvodnom úplnom vyhodnotení ponúk.

V súlade so zákonom o verejnom obstarávaní elektronická aukcia nezačne skôr ako dva pracovné dni odo dňa odoslania výzvy na účasť v elektronickej aukcii. **Pre každú časť zákazky bude vyhlásená samostatná elektronická aukcia podľa pravidiel uvedených v týchto SP.**

Predmetom elektronickej aukcie bude uchádzačom ponúknutá celková **cena bez DPH** vypočítaná súčinom ponúknutých jednotkových cien a predpokladaných množstiev jednotlivých položiek v príslušnej časti predmetu zákazky.

Prípravné kolo je časť postupu, v ktorom sa po sprístupnení eAukčnej siene uchádzači oboznámia s aukčným prostredím pred začatím Aukčného kola (elektronickej aukcie).

Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do elektronickej aukcie a ich vyhodnocovanie v limitovanom čase.

Ponuky uchádzačov budú posudzované na základe hodnotiaceho kritéria. Prvky, ktorých hodnoty sú predmetom zmeny ponuky uchádzača v elektronickej aukcii sú **uchádzačom ponúknuté jednotkové ceny v EUR bez DPH za jednotlivé položky.**

Elektronická aukcia sa bude realizovať certifikovaným aukčným systémom SW PROEBIZ (TENDERBOX).

Uchádzačom, ktorí budú vyzvaní na účasť v elektronickej aukcii bude v prípravnom kole a v čase uvedenom vo výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene boli zadané v súlade s pôvodnými, predloženými ponukami v elektronickom prostriedku JOSEPHINE. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo výzve.

Aukčné kolo sa začne a skončí v termínoch uvedených vo výzve. Na začiatku aukčného kola sa všetkým uchádzačom zobrazia

* ich jednotkové ceny jednotlivých položiek
* ich celková cena za predmet zákazky bez DPH,
* ich priebežné umiestnenie (poradie).

Predmetom úpravy v eAukcii budú prvky (jednotkové ceny), ktorých hodnoty sú predmetom ponuky uchádzača v eAukcii, pričom sa bude automaticky prerátavať celková cena za dodanie/poskytnutie predmetu zákazky. Uchádzači budú upravovať ceny smerom nadol.

Vyhlasovateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

Minimálny krok zníženia ceny uchádzača je **0,50 %** z aktuálnej ceny položky daného uchádzača.

Maximálny krok zníženia ceny uchádzača nie je určený. Uchádzač však bude upozornený pri zmene ceny
o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.

Aukčné kolo bude ukončené, ak nedôjde k jeho predlžovaniu, uplynutím časového limitu **20 min.**

eAukcia bude ukončená, ak na základe Výzvy nedostane vyhlasovateľ v lehote **20 min.** žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch.

Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) **v posledných** **dvoch minútach** trvania elektronickej aukcie vždy **o ďalšie** **dve minúty** (tzn. k času, kedy došlo k predĺženiu, sa k času zostávajúcemu do konca kola pridajú celé 2 min**.**). Počet predĺžení nie je limitovaný. Po ukončení eAukcie už nebude možné upravovať ceny.

Výsledkom eAukcie bude zostavenie objektívneho poradia ponúk podľa najnižšej Celkovej ceny za dodanie/poskytnutie predmetu zákazky automatizovaným vyhodnotením.

Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

Ponuku uchádzača, ktorá sa v eAukcii umiestnila na prvom mieste v poradí, splnila požiadavky na predmet zákazky a podmienky účasti, t.j. úspešná ponuka, odporučí komisia na vyhodnotenie ponúk verejnému obstarávateľovi prijať.

Technické požiadavky na prístup do eAukcie: počítač uchádzača musí byť pripojený na Internet.
Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Edge

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

Podrobnejšie informácie o procese eAukcie budú uvedené vo Výzve.

Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník.